Bankkaartbesonderhede het uitgelekDie Suid-Afrikaanse bankrisiko-inligtingsentrum (Sabric) is besorg oor ŉ sekuriteitsbreuk wat daartoe gelei het dat persoonlike bankkaartbesonderhede uitgelek het en toegang tot persoonlike bankrekeninge bekom is. Die breuk het glo by ŉ maatskappy plaasgevind wat aanlyntransaksies hanteer, berig EWN. Dit is nog nie duidelik hoeveel kaarthouers se besonderhede uitgelek het nie. Kalyani Pillay, woordvoerder van Sabric, het gesê sekuriteitsbreuke in die banksektor is nie ŉ algemene verskynsel in Suid-Afrika nie. “Ons is besorg dat dit gebeur het, maar ek dink uit ŉ bankperspektief tref banke voorsorg en is hul voortdurend op die uitkyk na nuwe maniere om hul sisteme beter te beskerm,” het Pillay gesê.